Στάθης Κουτσούνης

Ο Στάθης Κουτσούνης (Νέα Φιγαλία Ολυμπίας, 1959) είναι ποιητής, δοκιμιογράφος, κριτικός και φιλόλογος. Είναι επίσης συγγραφέας πεζών μικρής φόρμας.

Βιογραφία
Σπούδασε νομικά και φιλολογία (με ειδίκευση στη γλωσσολογία) στο Πανεπιστήμιο Αθηνών και κλασική μουσική στο Ωδείο Athenaeum. Ζει και εργάζεται στην Αθήνα. Δίδαξε επί μακρόν στη Σχολή Ι.Μ.Παναγιωτόπουλου, όπου διήυθυνε για πολλά χρόνια το Λύκειο. Έχει συμμετάσχει με εισηγήσεις του σε συνέδρια και έχει επιμεληθεί την έκδοση ορισμένων βιβλίων και περιοδικών.

Στα Γράμματα εμφανίστηκε το 1987 με τη δημοσίευση τεσσάρων ποιημάτων του στο τεύχος 10 του περιοδικού «Νέες Τομές». Έκτοτε έχει εκδώσει διάφορα βιβλία, ενώ παράλληλα έχει συνεργαστεί με τις εφημερίδες Ελευθεροτυπία, Η Αυγή, Η Καθημερινή κ.ά. και τα περιοδικά (Δε)κατα, Διαβάζω, Diastixo, Εμβόλιμον, Εντευκτήριο, Η λέξη, Θέματα Λογοτεχνίας, Μανδραγόρας, BookPress, Νέα Εστία, Νέα Ευθύνη, Νέο επίπεδο, Οδός Πανός, Οροπέδιο, Παρέμβαση, Πλανόδιον, Ποίηση, Ποιητική, Πόρφυρας, Τα Ποιητικά, Το Δέντρο, Φρέαρ, Χάρτης κ.ά., όπου και δημοσιεύει ποίηση, μικρά πεζά, κριτικά δοκίμια, μελέτες, άρθρα και βιβλιοκρισίες. Το 2026 τιμήθηκε με το Βραβείο Ποίησης Jean Moréas για το βιβλίο του Ρόδο σε καθρέφτη (καλύτερη ποιητική συλλογή του 2024). Ποιήματα και πεζά του του έχουν περιληφθεί σε ανθολογίες και έχουν μεταφραστεί στα Αγγλικά, τα Γαλλικά, τα Γερμανικά, τα Ισπανικά, τα Ιταλικά, τα Ρουμανικά, τα Αραβικά και τα Περσικά. Είναι μέλος της Εταιρείας Συγγραφέων, του Κύκλου Ποιητών και της Πανελλήνιας Ένωσης Φιλολόγων.

Σύμφωνα με τον κριτικό λογοτεχνίας Αλέξη Ζήρα (Λεξικό Νεοελληνικής Λογοτεχνίας, Εκδόσεις Πατάκη, Αθήνα 2007): Η ποιητική γραφή του ξεχωρίζει για την αδρότητα και τη δύναμή της, εστιαζόμενη με ανατομική προσήλωση στο ανθρώπινο σώμα καθώς και σε συναισθήματα που περιγράφονται αποκαθαρμένα και απογυμνωμένα. Ορισμένα από τα μόνιμα στοιχεία της ποιητικής του, όπως το αίμα και τα σπλάχνα, δείχνουν τη βαθύτερη σχέση των συμβόλων του με την αρχαία δραματουργική παράδοση.

 Εργογραφία 
ΠΟΙΗΣΗ

Σπουδές για Φωνή και Ποίηση, Υάκινθος 1987

Τρύγος αιμάτων, Σμίλη 1991

Παραλλαγές του μαύρου, Δελφίνι 1998

Η τρομοκρατία της ομορφιάς, Μεταίχμιο 2004

Ποίηση. Ανθολόγηση: Αργύρης Χιόνης, Ακτή / Ελληνομουσείον 2004 [Ανάτυπο]

Έντομα στην εντατική, Μεταίχμιο 2008

[υποψήφιο για το Βραβείο Ποίησης του περιοδικού Διαβάζω]

Στιγμιότυπα του σώματος, Μεταίχμιο 2014

Στου κανενός τη χώρα, Μεταίχμιο 2020

[υποψήφιο για το Βραβείο Ποίησης Jean Moréas]

Ρόδο σε καθρέφτη, Μεταίχμιο 2024

[υποψήφιο για το Βραβείο Ποίησης του περιοδικού Χάρτης]

[Βραβείο Ποίησης Jean Moréas]

Los saqueos del tiempo. Traducción: José Antonio Moreno Jurado, Padilla Libros Editorial y Libreria 2024

ΔΟΚΙΜΙΟ - ΜΕΛΕΤΗ - ΚΡΙΤΙΚΗ

Σοφοκλέους, Φιλοκτήτης – Αντιγόνη. Εισαγωγή: Στάθης Κουτσούνης. Μετάφραση: Χρίστος Τσάγκας, Οδός Πανός 1999

«Το Ανθολόγιο κειμένων ως εργαλείο προσέγγισης ενός συγγραφέα», Εκδόσεις της Σχολής Ι.Μ.Παναγιωτόπουλου 2003 [στον τόμο: Ο στοχασμός και ο λόγος του Ι.Μ.Παναγιωτόπουλου – Πρακτικά]

«Η ποιητική κοσμογραφία του Γιώργου Γεωργούση στις συλλογές των χαϊκού του», Εκδόσεις Γαβριηλίδης 2007 [στον συλλογικό τόμο: Η ποίηση του Γιώργου Γεωργούση]

«Τα χρυσά νομίσματα του Γιάννη Ρίτσου», Φιλεκπαιδευτική Εταιρεία/Στοά του Βιβλίου 2009 [στον συλλογικό τόμο: Γιάννης Ρίτσος. 1909-2009. Στους ποιητές αρμόζουν μόνο γενέθλια. 4 θεωρητικά κείμενα για τον Ρίτσο και 25 σημειώματα από ποιητές και ποιήτριες]

Η γενιά του ’70 – Αλέξανδρος Ίσαρης, Εκδόσεις Γκοβόστη 2021

Μπροστά σε αλλότριο ρόπτρο. Κριτικές επισκέψεις και άλλα κείμενα (1989-2020), Μεταίχμιο 2022

ΠΕΖΟΓΡΑΦΙΑ

«Η Μέριλιν της Ακράτας» (διήγημα), Μεταίχμιο 2003 [στον συλλογικό τόμο: 7 διηγήματα]

«Κεράσια» (μικρο-διήγημα), Η Εφημερίδα των Συντακτών 2018 [στον συλλογικό τόμο: Μικροκύματα. 99+1 μικρο-διηγήματα]

«Il manichino» – «Cilliege» (μικρο-διηγήματα), Fermenti 2022 [στον συλλογικό τόμο: Il micro-racconto nella contemporanea letteratura greca. Volume antologico a cura di Crescenzio Sangiglio]

 Ιστοσελίδα 
Στάθης Κουτσούνης

Πηγές
Επίτομο Βιογραφικό Λεξικό Who’s who, Εκδόσεις Μέτρον, Αθήνα 2004, σελ. 476
Λεξικό Who is Who στην Ελλάδα. Εγκυκλοπαίδεια των σημαντικότερων προσωπικοτήτων της Ελλάδας, Hübners Who is Who, 1η έκδοση, 2006, σελ. 641-642
Λεξικό Νεοελληνικής Λογοτεχνίας, Εκδόσεις Πατάκη, Αθήνα 2007, σελ. 1155
Ιστοσελίδα ΕΚΕΒΙ, Σύγχρονοι Έλληνες Συγγραφείς  
ΒιβλιοNet
Ιστοσελίδα Εταιρείας Συγγραφέων
Ιστοσελίδα Εκδόσεων Μεταίχμιο 

Κατηγορία:Έλληνες ποιητές
Κατηγορία:Νεοέλληνες ποιητές